|  |  |  |  |  |  |  |
| --- | --- | --- | --- | --- | --- | --- |
| Vår saksbehandler:   Avdeling for fagopplæring, Monika Thollefsen   Tlf: 932 20 431 E-post: mot@udir.no | | |  | |  | Dato: 06.02.2019    Referanse:  2019/153 |
|  |  |  | |  | | |

**INNKALLING TIL RÅDSMØTE I FAGLIG RÅD FOR DESIGN OG TRADISJONSHÅNDVERK**

Onsdag 13. februar 2019, Utdanningsdirektoratet, Schweigaards gate 15B

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Roald Njåstad, Fellesforbundet  Elise Henden, Fagforbundet  Einar Hanisch, YS | Solveig Grinder, NHO  Nils Marius Johansen, Spekter  Ragnvald Nore, Virke (vara for Musum) |
|  | **Fra skoleverket/skoleeier** | **Andre organisasjoner** |
|  | Terje Leberg, Utdanningsforbundet  (vara for Monsrud)  Svein Røed, Utdanningsforbundet  Jørn Olav Bekkelund, KS | Mattias Harr, Sami Duodji  Inger Smedsrud, Norsk håndverksinstitutt  Amalie Uchenna Odu, Elevorganisasjonen  Birgitte Solbu, Kulturrådet (vara for Bjørgen) |
|  | **Meldt forfall** | **Utdanningsdirektoratet** |
|  | Lise Fjeld, Spekter, og vara  Sylvi Berg, KS, og vara  Marianne Monsrud, Utdanningsforbundet  Maja Leonardsen Musum, Virke  Hildegunn Bjørgen, Kulturrådet  Bjørn Arne Nordahl, Skolenes Landsforbund | Monika Thollefsen, avdeling for fagopplæring,  Marianne Westbye, avdeling for læreplan videregående og voksenopplæring  Sølvi Wangen, avdeling for læreplan videregående opplæring |

**Dagsorden for rådsmøte i FRDT, onsdag 13. februar 2019:**

|  |  |  |
| --- | --- | --- |
| 1.1.2019 | Godkjenning av innkalling |  |
| 2.1.2019 | Mulige endringer i tilbudsstruktur |  |
| 3.1.2019 | Skisser til nye læreplaner for yrkesfag Vg1 |  |
| 4.1.2019 | Navn på utdanningsprogrammet |  |
| 5.1.2019 | Nytt utdanningsprogram – skolestruktur og dimensjonering |  |
| 6.1.2019 | Plan for organisering av læreplanarbeidet, inkl infosak om honorering |  |
| 7.1.2019 | Fylkesbesøk |  |
| 8.1.2019 | Utdanningsprogramspesifikk del i de yrkesfaglige læreplanene i fellesfagene matematikk og naturfag |  |
| 9.1.2019 | Veksling |  |
|  | Orienteringssaker   * Fagnemndsamling * Endringer i kriterier for verneverdige tradisjonshåndverksfag * Læreplangrupper Vg2 og Vg3 * Møte med fagmiljøet i treskjærerfaget * Nye godkjenninger til Plus-skolen, Vg3 båtbyggerfag * Ny regjeringsplattform * Status oppdragsbrev 10-18 |  |
|  | Eventuelt |  |

|  |  |
| --- | --- |
| **Saksliste:** |  |
|  |  |

**1.1.19 Godkjenning av innkalling og dagsorden til rådsmøte**

*Forslag til vedtak:*   
*Faglig råd for design og tradisjonshåndverk godkjenner innkalling og dagsorden*

**2.1.19 Mulige endringer i tilbudsstruktur**

Rådet er kjent med at det er ønsker om endring i tilbudsstruktur i tre fag: 1) børsemakerfaget ønsker flytting til TIP 2) Salmakerfaget ønsker deling 3) Møbeltapetsererfaget ønsker overgang til særløp. Eventuelle søknader som kommer inn før rådsmøtet ettersendes til rådet.

*Forslag til vedtak: Foreligger ikke.*

**3.1.19 Skisser til nye læreplaner for yrkesfag Vg1**

Fra skoleåret 2020-21 utvides antall utdanningsprogram på yrkesfag fra åtte til ti, og det innføres fire nye utdanningsprogrammer. Utdanningsdirektoratet har delt [de første skissene for nye læreplaner i programfagene på yrkesfag Vg1](https://www.udir.no/laring-og-trivsel/lareplanverket/fagfornyelsen/apen-innspillsrunde-om-nye-lareplaner-pa-yrkesfag--vg1/). Skissene viser:

* Om faget – den innledende delen av læreplanen
* Kjerneelementer – sentralt innhold i faget

Frist for å komme med innspill er 18. februar 2019.

I mars/april 2019 kan dere gi innspill på kompetansemål og innholdet i hele læreplanen. Til sommeren kommer en offisiell høring på de endelige læreplanutkastene på Vg1.

*Forslag til vedtak: Se forslag til innspill i lenke i utsendt e-post. Ber om at det ikke redigeres i den foreslåtte teksten før rådsmøtet.*

**4.1.19 Navn på utdanningsprogrammet**

Navnet design og tradisjonshåndverk er en arbeidstittel for det nye utdanningsprogrammet. Rådet er bedt om å komme med forslag til navn som kan tas med i neste innspillsrunde for Vg1-læreplanen. Det kan høres 2-3 forslag i innspillsrunden. Frist for innsending til Udir: 1. mars 2019.

Oversikten nedenfor viser forslag til navn fra midlertidig gruppe, faglig råd for design og håndverks arbeid med navn tidligere, navneforslag fra høringen av ny tilbudsstruktur og navneforslag som er sendt inn til FRDT.

Det ble vedtatt i rådsmøte 5. desember at rådsmedlemmene foretar sonderinger om navn i egne organisasjoner og nettverk. Rådsmedlemmene oppfordres til å sende inn forslag som de har samlet inn innen tirsdag 12. februar.

|  |  |  |  |
| --- | --- | --- | --- |
| Midlertidig gruppe | Utviklingsredegjørelse - faglig råd for design og håndverk | Høringssvar | Andre innspill |
| * Design, Tekstil & Håndverk (DTH) * Kreativt håndverk * Tradisjonshandverk og entreprenørskap * Handverksfag * Innovative og tradisjonelle håndverksfag * Design og håndverk | Rådet foreslo i 2013 å endre navnet på utdanningsprogrammet for design og håndverk til håndverk og design.  I 2016 foreslo rådet å legge ned utdanningsprogrammet og opprette 5 nye utdanningsprogram. Design var ikke en del av navneforslagene til disse fem, og rådet foreslo derfor å ta ut design fra navnene på Vg2-tilbudene også. | I høringen ble det foreslått å opprette et nytt Vg1 tradisjonshåndverk. Høringsinstansene var delt i synet på dette navnet. Flere mente det ble for lite framtidsretta. Forslag fra høringen var «kulturhåndverk», tradisjonelle håndverksfag, håndverk og tradisjon, kulturelle yrkesfag, håndverksfag, små håndverksfag | Sendt fra Oslo håndverks- og industriforening:   * Oslo Gullsmedlaug: «Kreative håndverksfag» * Opplæringskontoret for små håndverksfag: «Små håndverksfag» * Oslo Kjole- og Draktsyerlaug: vg1: «Design og produktutvikling» - Vg2 «Design og produktutvikling - Tekstil» * Oslo Snekkermesterlaug: «Tradisjonshåndverk» |

*Forslag til vedtak: Basert på historikken til navnediskusjonen mener AU navnet bør legge størst vekst på håndverksdelen av utdanningene.*

**5.1.19 Nytt utdanningsprogram – implementering**

**Del 1:**   
Rådet besluttet i rådsmøte 5.12.2018 å jobbe med implementering av nytt utdanningsprogram. Saken ble lagt inn i rådets arbeidsplan med forslag til ulike aktiviteter for å støtte opp om en god implementering av utdanningsprogrammet. AU har jobbet med følgende saker siden sist.

1. Informasjon om fylkenes arbeid med ny tilbudsstruktur – rådet fremmer sak for kontaktutvalget i FFU (forum for fylkesutdanningssjefer).
2. Kontakt med Nasjonalt senter for kunst og kultur i opplæringa
3. Orientering om landslinjer og landsdekkende tilbud og andre som kan belyse problemstilling om regionale kompetanse sentre – rådsmøtet i april

**Del 2: Bestilling fra Utdanningsdirektoratet**Utdanningsdirektoratet ber om innspill til innføringstiltak for implementering av ny tilbudsstruktur og nye læreplaner på de yrkesfaglige utdanningsprogrammene. Se vedlegg.

Frist for innspill innen 1. mars 2019.

*Forslag til vedtak: FRDT forventer at direktoratet og fylkeskommunene retter oppmerksomhet mot de nye programmene og legger gode rammer for implementeringen. Rådet er opptatt av at det legges ned dedikert arbeid med et langsiktig perspektiv for å gjøre tilbudene kjent og etablere gode samarbeid mellom skoler og bedrifter. Det vil også være viktig at de skolene som får tilbudene tilrettelegges med gode verksteder med verktøy og utstyr slik at det etableres gode fagmiljøer rundt utdanningsprogrammet, og det kan gjennomføres i tråd med intensjonene.*

*Rådet oppfordrer Utdanningsdirektoratet til å fortsetter dialogen med KD om regionale opplæringsentre/ landslinjer, som vil være en viktig del av løsningen for dette utdanningsprogrammet.*

* *Kurs/ samlinger for rådgivere om de nye utdanningsprogrammene*
* *Filmer som presenterer utdanningensprogrammene*
* *Informasjon til skoleeiere*
* *Viktig å gjøre utdanningsprogrammet kjent via samlinger,*

**6.1.19 Plan for organisering av læreplanarbeidet**

Det vil bli mye arbeid og tett mellom fristene, i utviklingen av nye læreplaner. Rådets kontaktpersoner for læreplanarbeidet orienterer rådet om framdriften i læreplanarbeidet og presenterer en foreløpig plan for hvordan rådet skal involveres.

Se forøvrig vedlagt informasjon om utvidelse av perioden for innspill til læreplaner i Vg2 og Vg3. Innspillsrunden for skisser til læreplaner for Vg2 og Vg3, yrkesfag vil ligge tilgjengelig på udir.no fra 20. juni til 1. september 2019.

*Forslag til vedtak: En orientering om læreplanarbeidet settes som f*ast post på rådsmøtet: hva skjer i læreplanarbeidet? Er det noe rådet bør ta stilling til? Hvordan blir rådets arbeid ivaretatt i læreplanarbeidet?

*Ekstraordinært rådsmøte i august 14. – 15.? Arbeidsseminar. Uke 33. Ekstra AU-møte sammen med kontaktpersonene i mai.*

**7.1.19 Fylkesbesøk**

I henhold til retningslinjene for samarbeidet mellom SRY, faglige råd og Udir kan de faglige rådene søke om å gjennomføre et fylkesbesøk i året. Hensikten med fylkesbesøk er dialog mellom rådene, fylkeskommunene, skolene og arbeidslivet om utfordringer i utdanningsprogrammet. Utdanningsdirektoratet ønsker å få en oversikt over hvilke råd som ønsker å søke om å gjennomføre fylkesbesøk i 2019.

Direktoratet ønsker at besøkene spres på ulike fylker, slik at informasjon om de faglige rådenes arbeid blir bedre kjent i flest mulig fylker, og ber derfor om at de faglige rådene setter opp to alternative fylker i sin søknad. Frist for å sende inn søknad er 20.2.2019.

Se forslag utarbeidet i 2018 vedlagt. AU oppfordrer rådsmedlemmene til å komme med et alternativt forslag med begrunnelse.

*Forslag til vedtak: Programforslag Sogn og Fjordane. Argumenter for besøket: Nedlegging av tilbud. Tanker rundt turisme, kobling til bedriftene, kobling mellom teater og vgs. Læreplasser.*

*Alternativt forslag foreligger ikke.*

**8.1.19 Utdanningsprogramspesifikk del i de yrkesfaglige læreplanene i fellesfagene matematikk og naturfag**

I behandlingen av Meld. St. 28 (2015-2016) Fag – Fordypning – Forståelse – En fornyelse av

Kunnskapsløftet ble det bestemt at det skal utvikles utdanningsprogramspesifikke deler i

læreplanene for matematikk og naturfag. Det antydes et omfang på omlag 20—30 %. Vedlagt innkallingen er utkast til læreplanene der det er utviklet slike fagspesifikke deler av læreplanene.

I prosessen har programfaglærere fra de ulike utdanningsprogrammene vært involvert og de

har spilt inn på hvilke fagemner de har særlig behov for på de ulike utdanningsprogrammene.

Læreplanene går ut på høring i midten av mars med høringsfrist i midten av juni. Utdanningsdirektoratet ber faglige råd om å lese læreplanene og å levere høringssvar.

*Forslag til vedtak: Foreligger ikke.*

**9.1.19 Vekslingsmodeller**

Se saksforberedelser i sakspapirene til fellesdel av rådsmøtene.

*Forslag til vedtak: Foreligger ikke.*

**10.1.19 Orienteringssaker**

* Fagnemndsamling

Det er gjennomført fagnemndsamling for design og håndverk. Sølvi Wangen orienterer.

* Endringer i kriterier for verneverdige tradisjonshåndverksfag

Se udir.no <https://www.udir.no/om-udir/tilskudd-og-prosjektmidler/Tilskudd-til-bedrifter-som-tar-inn-larlinger-og-larekandidater-/sma-verneverdige-fag-vgo/>

* Læreplangrupper Vg2 og Vg3

Se udir.no <https://www.udir.no/laring-og-trivsel/lareplanverket/forsok-og-pagaende-arbeid/ny-tilbudsstruktur-og-nye-lareplaner-pa-yrkesfag/vil-du-delta-i-lareplanarbeidet-pa-yrkesfag/>

* Møte med fagmiljøet i treskjærerfaget. Marianne Westbye orienterer
* Nye godkjenninger til Plus-skolen, Vg3 båtbyggerfag
* Ny regjeringsplattform, Monika Thollefsen orienterer
* Oppdragsbrev 10-18 Status

Utdanningsdirektoratet har oversendt til KD forslag om evaluering av ny tilbudsstruktur.

Arbeidsgruppe fordypningsområder Vg3

Mulighet for opplæring i bedrift på Vg3 yrkeskompetanseløp – vurdering av yrkesfaglig fordypning (YFF)

Orientering om bedriftsintern opplæring som del av innholdet i læreplaner

*Forslag til vedtak: Rådet tar sakene til orientering***Eventuelt**